ดื่มเหล้าติดต่อกันมา 4 วันแล้ว วันแรกๆที่ดื่มไม่มีอาการเจ็บหน้าอกแต่ก็หายใจได้สั้นแล้วก็ถี่ มาเมื่อคืนหลังจากกลับจากดื่มเกิดอาการเจ็บหน้าอกหายใจไม่ค่อยออกได้นอนขดตัวกุมหน้าอกไว้ทรมานอยู่2-3ชั่วโมงอาการถึงทุเลาลงแต่ก็ยังหายใจได้สั้นถี่เหมือนเดิมค่ะ เกิดจากอะไรคะไม่เคยเป็นแบบนี้หลังดื่มมาก่อน
สวัสดีค่ะอาการเจ็บหน้าอก หายใจลำบากนั้น อาจจะมีสาเหตุมาจากการมีกรดไหลย้อน ซึ่งอาจทำให้จุกที่คอ แสบร้อนกลางอก เกิดสัมพันธ์กับการดื่มแอลกอฮอล์มากๆได้ สาเหตุอื่นๆเช่น เจ็บจากกล้ามเนื้อหรือกระดูกอ่อนที่อกอักเสบ การมีปอดหรือหลอดลมอักเสบหรือติดเชื้อ การมีหลอดลมตีบซึ่งจะสัมพันธ์กับการดื่มแอลกอฮอล์หรือไม่ก็ได้ ในกรณีที่มีปฏิกิริยารุนแรงกับแอลกอฮอล์หรือเป็นอาการแพ้ อาจทำให้เจ็บหน้าอก หายใจแล้วแน่นได้เช่นกันหากมีอาการเป็นมากจนหายใจไม่ออก หอบเหนื่อย ควรรีบไปพบแพทย์เพื่อตรวจร่างกายและตรวจคลื่นไฟฟ้าหัวใจ เอ็กซเรย์ปอดเพิ่มเติมต่อไป ในเบื้องต้นให้หยุดการดื่มแอลกอฮอล์ งดการทำงานหนักๆ ดื่มน้ำมากๆ